sagorsarker/bangla-wikipedia huggingface dataset:
মলিকিউলার বায়োলজি অ্যান্ড ইভোল্যুশন

মলিকিউলার বায়োলজি এন্ড ইভোলিউশন () হচ্ছে মাসিক পিয়ার রিভিউ হওয়া বিজ্ঞাননির্ভর সাময়িকী। এটি সোসাইটি ফর মলিকিউলার বায়োলজি এন্ড ইভুলেশন এর পক্ষে অক্সফোর্ড ইউনিভার্সিটি প্রেস প্রকাশ করে থাকে। এটি আণবিক জীববিজ্ঞান এবং বিবর্তনীয় জীববিজ্ঞান এর মধ্যে আন্তঃসংযোগ মুলক গবেষণাসংক্রান্ত কাজ প্রকাশ করে। এর প্রধান সম্পাদক ছিলেন ওয়াল্টার এম. ফিচ এবং মাসাতোসি নেই। বর্তমানে এর প্রধান সম্পাদক হলেন সুধীর কুমার।
২০১৫ সালের "সাময়িকী সাইটেশন রিপোর্ট" অনুসারে, এর ইমপ্যাক্ট ফ্যাক্টর ১৩.৬৪৯।
জার্নাল অব মলিকিউলার এভোলিউশন

জার্নাল অব মলিকিউলার এভোলিউশন () হচ্ছে সমকক্ষদের দ্বারা পর্যালোচিত (Peer review) এবং জার্মানি থেকে প্রকাশিত একটি বৈজ্ঞানিক গবেষণা পত্রিকা যা আণবিক বিবর্তন নিয়ে কাজ করে। জার্মানির স্প্রিঙ্গার প্রকাশনা সংস্থা এই গবেষণা পত্রিকাটি প্রকাশ করে এবং ১৯৭১ সালে এটি প্রথম প্রকাশিত হয়। এর প্রতিষ্ঠাতাকালীন সম্পাদক ছিলেন এমিলে সুকারকান্ডল (Emile Zuckerkandl)। তিনি ১৯৯০ সালের শেষ পর্যন্ত এর প্রধান সম্পাদক ছিলেন।
২০০১ সালে গবেষণা পত্রিকাটির প্রকাশক সেরা গবেষণাপত্রের জন্য এমিলে সুকারকান্ডলের সম্মানে প্রতি বছর সুকারকান্ডল পুরস্কার দেওয়ার নিয়ম চালু করে।
জার্নাল অব ইভোল্যুশনারী বায়োলজি

জার্নাল অব ইভুলেশনারী বায়োলজি () একটি মাসিক পিয়ার রিভিউ করা বিজ্ঞানমুলক সাময়িকী, যা বিবর্তনীয় জীববিজ্ঞান নিয়ে কাজ করে। ইউরোপিয়ান সোসাইটি ফর ইভুলেশনারী বায়োলজির পক্ষে উইলি ব্ল্যাকওয়েল এটা প্রকাশ করে। এর প্রতিষ্ঠাতাকালীন সম্পাদক ছিলেন স্টিফেন সি. স্টিয়ার্নস। তার পরবর্তী উত্তরাধিকার হিসেবে সম্পাদকের ভূমিকা পালন করেছেন যথাক্রমে পিয়েরে-হেনরী গুয়ন (Pierre-Henri Gouyon) (১৯৯২-১৯৯৫), রোল্ফ হয়েকস্ট্রা (১৯৯৬-১৯৯৯), পিটার ভ্যান টিনডেরেন (Peter van Tienderen) (২০০০-২০০৩), জুহা মেরিলা (২০০৪-২০০৭) এবং এলান মুরে (২০০৭–?). বর্তমানে এর সম্পাদক মাইকেল জি. রিচে (স্ট এন্ড্রু বিশ্ববিদ্যালয়)।
কোঁত রঁদ্যু দ্য লাকাদেমি দে সিয়ঁস

কোঁত রঁদ্যু দ্য লাকাদেমি দে সিয়ঁস (Comptes rendus de l'Académie des Sciences) () অথবা সহজভাবে কোঁত রঁদ্যু হচ্ছে একটি ফরাসি বিজ্ঞাননির্ভর সাময়িকী; যা ১৯৬৬ সালে প্রকাশ হয়। এটা ফরাসি একাডেমি অব সায়েন্সের কার্যক্রম। বর্তমানে এটি সাতটি অংশে বিভক্ত হয়েছে, যা এলসভিয়ার প্রকাশ করে থাকে। সাতটি অংশ হলো যথাক্রমে: Mathématique, Mécanique, Physique, Geoscience, Palevol, Chimie, এবং Biologies।
টুকুরিয়া ইউনিয়ন

টুকুরিয়া বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৬নং টুকুরিয়া ইউনিয়ন পরিষদ।
পীরগঞ্জ উপজেলা থেকে ১৩.৫ কিঃ মিঃ পশ্চিমে সবুজ বৃক্ষের ছায়ায় মনোরম পরিবেশে ৬নং টুকুরিয়া ইউনিয়ন পরিষদ টি অবস্থিত।
টুকুরিয়া ইউনিয়নের অধীনে মোট ২১ টি গ্রাম আছে।। টুকুরিয়া ইউনিয়নের গ্রামসমূহ—
টুকুরিয়া ইউনিয়নের মোট জনসংখ্যা: ২৫৩৭৯ জন।।
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
ইউনিয়ন টিতে ১ টি হাট আছে 
শনিবার ও বুধবার দুই দিনে হাট বসে।
¤মিশা লাইব্রেরী এন্ড ইলেকট্রনিক্সের খুচরা ও পাইকারী বিক্রয় কেন্দ্র রয়েছে।¤টুকুরিয়া_বাজার_থেকে_বিভিন্ন_জায়গার_দুরত্ব__
.
পেড্রো কলিন্স

পেড্রো টাইরন কলিন্স (; জন্ম: ১২ আগস্ট, ১৯৭৬) বার্বাডোসের সেন্ট পিটারের বস্কোবেল এলাকা জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন।
দলে তিনি মূলতঃ বামহাতি ফাস্ট মিডিয়াম বোলারের দায়িত্ব পালন করতেন। এছাড়াও নিচেরসারিতে ডানহাতে পারদর্শিতা দেখিয়েছেন পেড্রো কলিন্স।
ওয়েস্ট ইন্ডিজ ক্রিকেট দলের অন্যতম সদস্য ফিদেল অ্যাডওয়ার্ডস সম্পর্কে তার সৎ ভাই। তার ন্যায় খুব কমসংখ্যক বামহাতি সিম বোলারই ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করার সুযোগ পেয়েছেন। তার বোলিং সঠিক দিক ও নিশানা বরাবর ছিল যা তাকে ক্যারিবীয় ক্রিকেটে দূর্দান্ত প্রতাপে রাজত্ব করতে সহায়তা করেছিল। ৩৪.১৩ গড়ে ১০৬ উইকেট নিয়ে সন্তোষজনক টেস্ট রেকর্ড গড়া স্বত্ত্বেও ওয়েস্ট ইন্ডিজ দলের নিয়মিত সদস্য হতে পারেননি তিনি। তাস্বত্ত্বেও ২০০৭ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের সুযোগ পান।
২০০২ সালের আইসিসি চ্যাম্পিয়ন্স ট্রফিতে অংশ নেন। এরপর ২০০৩ সালের ক্রিকেট বিশ্বকাপেও দলের অন্যতম সদস্য মনোনীত হন। ঐ প্রতিযোগিতায় তার দল গ্রুপ পর্ব থেকেই ছিটকে পড়ে।
২০০৭ সালে সারে দলের পক্ষে কোলপ্যাক খেলোয়াড় হিসেবে দুই বছরের জন্য চুক্তিবদ্ধ হন। এরফলে তার ওয়েস্ট ইন্ডিজ দলে ভবিষ্যতে খেলার সম্ভাবনা কমে যায়। তবে, শেষ পর্যন্ত তিনি এ চুক্তি থেকে দূরে সরে আসেন। ৩০ মার্চ, ২০১০ তারিখে মিডলসেক্স কর্তৃপক্ষ ২০১০ মৌসুমে খেলার জন্য তার চুক্তিবদ্ধতার কথা ঘোষণা করে।
কফিল আহমেদ

কফিল আহমেদ (জন্ম: ১ সেপ্টেম্বর, ১৯৬২) হলেন একজন বাংলাদেশী সমসাময়িক কবি, গায়ক এবং চিত্রশিল্পী। তিনি গণসঙ্গীতের গায়ক হিসেবে প্রসিদ্ধ। এছাড়া তিনি জলরঙ এবং আক্রিলিকে চিত্রাঙ্কনের মাধ্যমে তার দক্ষতার ছাপ রেখেছেন।
কফিল ১৯৬২ সালের ১ সেপ্টেম্বর তৎকালীন পূর্ব পাকিস্তানের (বর্তমান বাংলাদেশ) কিশোরগঞ্জে জন্মগ্রহণ করেন। কফিল আহমেদ একটি প্রগতিশীল কৃষক পরিবারের বেড়ে ওঠেন। তার পিতা নাম আবদুর রহমান মারু সরকার ও মাতার নাম মালেকা আকতার। পিতা ছিলেন একজন সমাজসেবক এবং প্রগতিশীল কৃষক আন্দোলনের একজন সংগঠক।
কফিল ১৯৮৭ সালে জাহাঙ্গীরনগর বিশ্ববিদ্যালয় থেকে ইংরেজি বিষয়ে স্নাতক (সম্মান) ডিগ্রি লাভ করেন। বিশ্ববিদ্যালয়ে পড়াকালীন কফিলের প্রথম কবিতার বই "জাংশন" প্রকাশিত হয়। ১৯৮৭ সালে বইটি বৃন্তক পাবলিশার্স থেকে প্রকাশিত হয়।
কফিল স্ব-উদ্যোগে সঙ্গীত শিখেন এবং তার সঙ্গীতকর্মের যাত্রা শুরু হয় উনিশ নব্বইয়ের দশকের শুরুর দিকে। ১৯৯০ সালে তিনি একটি সঙ্গীত দলের সাথে "হাজার বছরের বাংলা গান" অনুষ্ঠানের আয়োজন করেন। এই অনুষ্ঠানে লালনগীতি ও চর্যাগীতির গান ব্যবহার করেন। পরে তারা একই ধাঁচের গান রচনা করতে থাকেন এবং দেশের বিভিন্ন স্থানে গণমানুষের সামনে এইসব গানের সরাসরি উপস্থাপনা করতে থাকেন। ২০০২ সালে কফিলের প্রথম গানের সংকলন প্রকাশিত হয়।
সঙ্গীতের পাশাপাশি কফিল চিত্রাঙ্কনেও দক্ষ। উনিশ আশির দশক থেকে চিত্রশিল্পী হিসেবে তার কাজ বেশ কিছু বই এবং ম্যাগাজিনে প্রকাশিত হয়েছে। জলরঙ এবং আক্রিলিকে তার কাজকে বাংলাদেশের আধুনিক চিত্রকলায় নতুন দিগন্তের সূচনা করেছে।
সুফিয়া আহমেদ

সুফিয়া আহমেদ (২০ নভেম্বর ১৯৩২ - ৯ এপ্রিল ২০২০) ছিলেন একজন বাংলাদেশী শিক্ষাবিদ। ১৯৯৪ সালে তিনি বাংলাদেশের প্রথম নারী জাতীয় অধ্যাপক নির্বাচিত হন। ভাষা আন্দোলনে অবদানের জন্য বাংলাদেশ সরকার তাকে একুশে পদকে ভূষিত করে।
সুফিয়া ১৯৩২ সালের ২০ নভেম্বর তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর জেলায় জন্মগ্রহণ করেন। তার পিতা মুহম্মদ ইবরাহিম, যিনি ছিলেন ঢাকা হাইকোর্টের একজন বিচারপতি এবং ঢাকা বিশ্ববিদ্যালয়ের উপাচার্য এবং মাতা লুৎফুন্নেসা ইবরাহিম। তিনি ১৯৪৮ সালে প্রাইভেটে মেট্রিকুলেশন পাস করেন এবং পরে বরিশালের ব্রজমোহন কলেজ থেকে ইন্টারমিডিয়েট পাস করেন। ১৯৫০ সালে ভর্তি হন ঢাকা বিশ্ববিদ্যালয়ে। সেখানে তিনি ইসলামের ইতিহাস ও সংস্কৃতি বিষয়ে স্নাতক ও স্নাতকোত্তর সম্পন্ন করেন। তিনি ১৯৫২ সালের ২১শে ফেব্রুয়ারি ১৪৪ ধারা ভঙ্গকারী এবং ঢাকা বিশ্ববিদ্যালয়ে সান্ধ্য আইনের বিরুদ্ধে মিছিলকারী নারীদের মধ্যে একজন ছিলেন। তিনি ১৯৬০ সালে লন্ডন থেকে পিএইচডি ডিগ্রি লাভ করেন।
১৯৪৩-৪৪ সালে তার পিতা মুহম্মদ ইবরাহিম ঢাকা বিশ্ববিদ্যালয়ের আইন বিভাগে পাঠদান করতেন। তখন থেকে তার মাঝে শিক্ষক হওয়ার স্বপ্ন লালিত ছিল। ১৯৬১ সালে লন্ডন থেকে পিএইচডি করে ঢাকা বিশ্ববিদ্যালয়ে তার নিজের বিভাগ ইসলামের ইতিহাস ও সংস্কৃতি বিভাগে লেকচারার হিসেবে যোগ দেন। ১৯৮৩ সালে অধ্যাপক হন। দেশের বাইরেও তিনি কয়েকটি প্রতিষ্ঠানে শিক্ষাদান করেছেন। তিনি ইস্তানবুলের বসফরাস বিশ্ববিদ্যালয় এবং উইজকনসিনের মিলোউকির আলভার্নো কলেজের আমন্ত্রিত অধ্যাপক ছিলেন।
সুফিয়া আহমেদ বাংলাদেশ ব্যাংকের পরিচালনা পর্ষদের সদস্য হিসেবে কর্মরত ছিলেন। এছাড়া তিনি বাংলাদেশ ইতিহাস পরিষদের সভাপতির দায়িত্ব পালন করেন।
সুফিয়া আহমেদ ১৯৫৫ সালের জুনে বাংলাদেশের খ্যাতিমান আইনজীবী সৈয়দ ইশতিয়াক আহমেদের সাথে বিবাহবন্ধনে আবদ্ধ হন। এই দম্পতির দুই সন্তান। পুত্র সৈয়দ রেফাত আহমেদ বাংলাদেশ সুপ্রিম কোর্টের একজন আইনজীবী যিনি পরবর্তীতে বাংলাদেশের ২৫তম প্রধান বিচারপতি হন এবং কন্যা তাসনিম রাইনা ফতেহ আহমেদ একজন চিকিৎসক।
৯ এপ্রিল ২০২০ সালে রাজধানীর একটি হাসপাতালে চিকিৎসাধীন অবস্থায় তিনি মৃত্যুবরণ করেন। মৃত্যুকালে তার বয়স ছিলো ৮৭ বছর।
ভারতের মহানগরের তালিকা

এটি জনসংখ্যা অনুযায়ী ভারতের মহানগর অঞ্চলের একটি তালিকা।
ভারতীয় সংবিধানের ৭৪তম সংশোধনীতে মহানগর এলাকার সংজ্ঞায় বলা হয়েছে: ১০ লক্ষ বা ১ মিলিয়ন অথবা তার বেশি জনসংখ্যাযুক্ত কোনও এলাকা, গণবিজ্ঞপ্তির মাধ্যমে রাজ্যপাল কর্তৃক নির্দিষ্ট এক বা একাধিক জেলায় বিস্তৃত এবং দুই বা ততোধিক পৌরসভা বা পঞ্চায়েত অথবা অন্যান্য সংলগ্ন এলাকা নিয়ে গঠিত হলে, সেটি মহানগর অঞ্চল হিসেবে গণ্য করা হবে
ভারতে দশ লাখের অধিক জনসংখ্যার শহরের তালিকা

ভারত দক্ষিণ এশিয়ার একটি দেশ।এটি ভৌগোলিক এলাকা দ্বারা সপ্তম বৃহত্তম দেশ, ১.৩ বিলিয়ন লোকের বেশি দ্বিতীয় বৃহত্তম জনবহুল দেশ। ভারতে ২৯ টি রাজ্য এবং সাতটি কেন্দ্রশাসিত অঞ্চল রয়েছে। এটি বিশ্বের জনসংখ্যার ১৭.৫ শতাংশের বাসস্থান।
আবদুল গনি হাজারী

আবদুল গনি হাজারী (১২ জানুয়ারি, ১৯২১ - ১৯৭৬) ছিলেন একজন বাঙালি কবি ও সাংবাদিক। সাহিত্যে অবদানের জন্য তিনি ১৯৬৪ সালে ইউনেস্কো পুরস্কার ও ১৯৭২ সালে বাংলা একাডেমি পুরস্কার এবং সাংবাদিকতায় অবদানের জন্য ১৯৯০ সালে মরণোত্তর একুশে পদক লাভ করেন।
হাজারী ১৯২১ সালের ১২ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পাবনা জেলার সুজানগর উপজেলার নয়াগ্রামে জন্মগ্রহণ করেন। ১৯৪৪ সালে তিনি কলকাতা বিশ্ববিদ্যালয় থেকে দর্শন বিএ (সম্মান) ডিগ্রি লাভ করেন। পরে তিনি একই বিষয়ে এমএ শ্রেণিতে পড়াশুনা করলেও ডিগ্রি অর্জন করেন নি।
হাজারীর কর্মজীবন শুরু হয় ১৯৪৭ সালে কলকাতা থেকে প্রকাশিত সাপ্তাহিক আলোড়ন পত্রিকায় সাংবাদিকতার মাধ্যমে। তিনি এই পত্রিকার সম্পাদকেরও দায়িত্ব পালন করেন। ১৯৪৭ সালে দেশবিভাগের পর তিনি ঢাকায় চলে আসেন এবং জুবলি প্রেসের সহকারী ম্যানেজার হিসেবে যোগদান করেন। পঞ্চাশের দশকের শুরুতে তিনি চন্দ্রবিন্দু, মুক্তি নামে বাংলা এবং দ্য রিপাবলিক নামে ইংরেজি পত্রিকা প্রকাশ করেন। পরে তিনি বিভিন্ন পদে দ্য পাকিস্তান অবজার্ভার, দৈনিক সংবাদ, পূর্বদেশ, চিত্রালী এবং ১৯৬৫ থেকে ১৯৬৮ সালে পরিক্রমা পত্রিকায় কর্মরত ছিলেন। ১৯৭১ সালে বাংলাদেশের স্বাধীনতা লাভের পর তিনি ১৯৭২ থেকে ১৯৭৩ সালে অবজার্ভার গ্রুপ অব পাবলিকেশন্সের প্রশাসক এবং ১৯৭৪ থেকে ১৯৭৬ সালে সংবাদপত্র ব্যবস্থাপনা বোর্ডের চেয়ারম্যানের দায়িত্ব পালন করেন। এছাড়া তিনি লেখক সংঘ, ঢাকা আর্ট স্কুল (১৯৪৮), ডায়াবেটিক অ্যাসোসিয়েশনসহ বেশি কিছু সংগঠন প্রতিষ্ঠা ও পরিচালনায় সক্রিয় ভূমিকা পালন করেন।
কাজী আবদুল বাসেত

কাজী আবদুল বাসেত (৪ ডিসেম্বর, ১৯৩৫ - ২৩ মে, ২০০২) ছিলেন একজন বাংলাদেশী চিত্রশিল্পী এবং চারুকলা বিষয়ের শিক্ষক। তিনি মূর্ত ও বিমূর্ত দু-ধারায়ই গুরুত্বপূর্ণ অবদান রেখে গেছেন। তিনি তার নিরীক্ষামূলক "ফিশ ওম্যান" শীর্ষক চিত্রকর্মের জন্য প্রসিদ্ধ। চারুকলায় অবদানের জন্য বাংলাদেশ সরকার তাকে ১৯৯১ সালে একুশে পদকে ভূষিত করে।
বাসেত ১৯৩৫ সালের ৪ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সির ঢাকায় জন্মগ্রহণ করেন। তার পিতা আবদুল জলিল এবং মাতা নূরজাহান বেগম। তার পৈতৃক বাড়ি মুন্সীগঞ্জ জেলার রামপাল গ্রামে। বাসেত ১৯৫১ সালে ঢাকার সরকারি মুসলিম হাইস্কুল থেকে প্রবেশিকা পাস করেন। ১৯৫৬ সালে তিনি ঢাকার সরকারি আর্ট ইনস্টিটিউট থেকে চারুকলা বিষয়ে স্নাতক ডিগ্রি লাভ করেন।
কর্মজীবনের শুরুতে বাসেত ১৯৫৬ সালে ঢাকার নবাবপুর সরকারি হাইস্কুলে ড্রয়িং-শিক্ষক হিসেবে যোগদান করেন। পরের বছর ১৯৫৭ সালে তিনি তার নিজের শিক্ষা প্রতিষ্ঠান ঢাকা সরকারি আর্ট ইনস্টিটিউটে লেকচারার পদে যোগদান করেন। এই ইনস্টিটিউটে শিক্ষাদানকালে ১৯৬৩-৬৪ সালে তিনি ফুলব্রাইট ফেলোশিপ লাভ করেন এবং চিত্রশিল্পে উচ্চতর ডিগ্রি অর্জনের জন্য মার্কিন যুক্তরাষ্ট্রের শিকাগো বিশ্ববিদ্যালয়ের আর্ট ইনস্টিটিউট পড়তে যান। ১৯৬৫ সালে যুক্তরাষ্ট্র থেকে ফিরে এসে ড্রয়িং ও পেইন্টিং বিভাগের প্রধান হিসেবে যোগ দেন। ১৯৯৫ সালে তিনি এই প্রতিষ্ঠান থেকে অবসরে যান।
বাসেত যুক্তরাষ্ট্রে শিকাগো বিশ্ববিদ্যালয়ে পড়াকালীন বিমূর্ত প্রকাশবাদী ধারায় প্রভাবিত হন। সেখানে তিনি পল উইগার্ড, হ্যান্স হফম্যান এবং বাবভিক্টকে তার শিক্ষক হিসেবে পেয়েছিলেন। দেশে ফিরে এসে তিনি বিমূর্ত প্রকাশবাদী ধারার বিভিন্ন পরীক্ষা-নিরীক্ষা করেন। ১৯৮৪ পরবর্তী সময়ে তিনি বাস্তবধর্মী চিত্র রচনায়ও মনোযোগ দেন। নারী-প্রতিকৃতি, বিশেষ করে, নারীর মাতৃরূপ অঙ্কনে তার বিশেষ আগ্রহ ছিল। তিনি প্যাস্টেল রঙে যুদ্ধ শেষে প্রিয় সন্তানের জন্য অপেক্ষা করে আছেন মা এবং প্রিয় স্বামীর জন্য অপেক্ষা করে আছেন স্ত্রী এ ধরনের কিছু কাজ করেন। তার একটি উল্লেখযোগ্য নিরীক্ষাধর্মী চিত্রকর্ম হল "ফিশ ওম্যান"।
বাসেত ২০০২ সালের ২৩ মে ঢাকায় মৃত্যুবরণ করেন।
বাসেত ১৯৫৪ সালে ঢাকায় অনুষ্ঠিত নিখিল পাকিস্তান চারুকলা প্রদর্শনীতে অংশগ্রহণ করে পুরস্কার লাভ করেন। ১৯৫৭ সালে করাচীতে অনুষ্ঠিত পাকিস্তান জাতীয় চারুকলা প্রদর্শনী থেকে দ্বিতীয় পুরস্কার লাভ করেন। ১৯৮২ সালে বাংলাদেশ শিল্পকলা একাডেমি পুরস্কার, ১৯৮৭ সালে শ্রীজ্ঞান অতীশ দীপঙ্কর স্বর্ণ পদক, ১৯৮৯ সালে বাংলাদেশ চারুকলা সংসদ পুরস্কার লাভ করেন। চারুকলায় সামগ্রিক অবদানের জন্য ১৯৯১ সালে বাংলাদেশের সর্বোচ্চ জাতীয় সম্মাননা একুশে পদক লাভ করেন।
২০১৭ বাংলাদেশ চ্যাম্পিয়নশিপ লিগ

মার্সেল ২০১৭ বাংলাদেশ চ্যাম্পিয়নশিপ লিগ বাংলাদেশ চ্যাম্পিয়নশিপ লিগ-এর ষষ্ঠ আসর। লিগটি শুরু হয় ৬ আগস্ট ২০১৭ থেকে। যেখানে ১০টি দল অংশগ্রহণ করে।
মনসুর উল করিম

মনসুর উল করিম (১৯৫০ - ৫ অক্টোবর ২০২০) হলেন একজন বাংলাদেশী চিত্রশিল্পী এবং অধ্যাপক। তিনি দীর্ঘ ৪০ বছর চট্টগ্রাম বিশ্ববিদ্যালয়ের চারুকলা অনুষদে অধ্যাপনা করেন। সত্তরের দশকের শুরু থেকে তিনি দেশের চিত্রশিল্পে অবদান রেখে আসছেন। চিত্রকলায় অবদানের জন্য বাংলাদেশ সরকার ২০০৯ সালে তাকে একুশে পদকে ভূষিত করে।
মনসুর ১৯৫০ সালে তৎকালীন পূর্ব পাকিস্তানের (বর্তমান বাংলাদেশ) রাজবাড়ী জেলায় জন্মগ্রহণ করেন। মাত্র তিন বছর বয়সে তার মা মারা যান। তিনি ১৯৭২ সালে ঢাকা আর্ট ইনস্টিটিউট থেকে চারুকলায় স্নাতক এবং পরে ১৯৭৪ সালে চট্টগ্রাম বিশ্ববিদ্যালয় থেকে স্নাতকোত্তর ডিগ্রি লাভ করেন।
মনসুর চট্টগ্রাম বিশ্ববিদ্যালয়ের চারুকলা অনুষদে দীর্ঘ ৪০ বছর অধ্যাপনা করেন। অধ্যাপনা থেকে অবসর গ্রহণ করে তিনি তার নিজ বাড়িতে প্রতিষ্ঠা করেছেন 'বুনন আর্ট স্পেস'। তার এই প্রতিষ্ঠানের উদ্দেশ্য হল এখান থেকে একশ চিত্রশিল্পী গড়ে তোলা।
মনসুর উল করিমের প্রথম চিত্র প্রদর্শনী করেন ১৯৭২ সালে। তার কর্মস্থল চট্টগ্রামে তার প্রথম চিত্র প্রদর্শনী অনুষ্ঠিত হয় ১৯৭৭ সালে। ২০১৬ সাল পর্যন্ত মনসুর উল করিমের ২৬টি প্রদর্শনী অনুষ্ঠিত হয়েছে। ২০১৪ সালের সেপ্টেম্বর মাসের শেষ সপ্তাহে তার "রেখার নাচন" শীর্ষক একটি প্রদর্শনী অনুষ্ঠিত হয়। খুলশীর মৃন্ময় আর্ট গ্যালারিতে অনুষ্ঠিত এই প্রদর্শনী স্থান পায় মনসুরের আঁকা ৩৫টি রেখাচিত্র। ২০১৫ সালের ফেব্রুয়ারিতে "আমার গন্তব্য আমার মাটি" শীর্ষক তার ২১তম একক প্রদর্শনী অনুষ্ঠিত হয় চট্টগ্রাম বিশ্ববিদ্যালয়ের চারুকলা অনুষদের শিল্পী রশিদ চৌধুরী গ্যালারিতে। একই মাসের শেষ সপ্তাহে তার ২২তম চিত্র প্রদর্শনী অনুষ্ঠিত হয় চিটাগাং আর্ট কমপেক্সের পরম্পরা গ্যালারিতে। "পয়েন্ট অভ ডিপার্চার" বা "প্রস্থান বিন্দু" শীর্ষক প্রদর্শনীতে অ্যাক্রিলিকে আঁকা তার ১৫টি চিত্রকর্ম স্থান পায়। এপ্রিলের মাঝামাঝিতে তার ২৩তম চিত্র প্রদর্শনী "ডেস্টিনেশন অ্যান্ড ডিপারচার" অনুষ্ঠিত হয় গ্যালারি কায়ায়। এই প্রদর্শনীতে "মাই ডেস্টিনেশন মাই সয়েল" ও "পয়েন্ট অব ডিপারচার" নামক দুটি সিরিজে মোট ৪৪টি চিত্র প্রদর্শিত হয়। মে মাসের শেষের দিকে চট্টগ্রামের হাটখোলা গ্যালারিতে মনসুরের "বান্দরবান" শীর্ষক একটি চিত্র প্রদর্শনী হয়। এতে বিশাল ক্যানভাসে কলমে আঁকা চিত্রকর্ম প্রদর্শিত হয়। ২০১৬ সালের অক্টোবরে তার ২৬তম প্রদর্শনীর আয়োজন করে যৌথভাবে গ্যালারি টোয়েন্টি ওয়ান ও আর্টকন। "কাল" শীর্ষক এই প্রদর্শনী অনুষ্ঠিত হয় ঢাকার গ্যালারি টোয়েন্টি ওয়ানে।
মনসুর উল আলম দেশি বিদেশি বেশ কিছু পুরস্কার ও সম্মাননা লাভ করেন। ১৯৭৭ সালে তিনি বাংলাদেশ সংস্কৃতি মন্ত্রণালয় আয়োজিত স্বাধীনতা দিবস চিত্রাঙ্কণ প্রতিযোগিতায় প্রথম পুরস্কার লাভ করেন। ১৯৯২ সালে তিনি বাংলাদেশ শিল্পকলা একাডেমি আয়োজিত একাদশ জাতীয় চারুকলা প্রদর্শনী থেকে পুরস্কার লাভ করেন। ১৯৯৩ সালে বাংলাদেশ শিল্পকলা একাডেমি পুরস্কার এবং বাংলাদেশ শিল্পকলা একাডেমি আয়োজিত ৬ষ্ঠ এশিয়ান আর্ট বিয়েনাল পদক লাভ করেন। ১৯৯৪ সালে ভারতীয় ললিতকলা একাডেমি আয়োজিত ৮ম ভারতীয় ত্রিবার্ষিক আন্তর্জাতিক চারুকলা প্রদর্শনী থেকে শ্রেষ্ঠ পুরস্কার লাভ করেন। চিত্রকলায় সামগ্রিক অবদানের জন্য ২০০৯ সালে একুশে পদক লাভ করেন। ২০১৪ সালে বাংলাদেশ শিল্পকলা একাডেমির সুলতান পদক লাভ করেন।
মনসুর উল করিম ২০২০ সালের ৫ অক্টোবর হৃদরোগে আক্রান্ত হয়ে ঢাকার ইউনাইটেড হাসপাতালে মৃত্যুবরণ করেন। মৃত্যুর আট দিন আগে নিউমোনিয়ায় আক্রান্ত অবস্থায় তাকে হাসপাতালে ভর্তি করা হয়েছিল।
কেন্ড্রিক লামার

কেন্ড্রিক লামার ডাকওর্থ (জন্ম জুন ১৭, ১৯৮৭) একজন মার্কিন র‍্যাপার এবং গীতিকার। তার জন্মের পর তিনি প্রতিপালন হন কম্পটন, ক্যালিফোর্নিয়াতে, তিনি শৈশবকালেই সঙ্গীত জীবন শুরু করেছিলেন কে-ডট মঞ্চ নামে, একটি মিক্সটেপ প্রকাশ করার মাধ্যমে তিনি তখনকার স্থানীয় সবার নজরে আসেন এবং যা তার জন্য সূবর্ণ সুযোগ হয়ে দাড়ায় যখন তিনি রেকর্ড লেবেল টপ ডগ এন্টারটেইনমেন্ট (টিডিই) এর সাথে চুক্তিবদ্ধ হন। ২০১০ সাল থেকে তিনি সবার কাছে পরিচিতি পেতে শুরু করেন, তার প্রথম সাধারণ প্রকাশ, "ওভারলি ডেডিকেটেড" এর পর, সে বছরেই লামার স্বাধীন ভাবে তার প্রথম স্টুডিও অ্যালবাম , "সেকশন.৮০" প্রকাশ করেন, যেখানে তার প্রথম আত্বপ্রকাশকারী গান, "হাইইই পাওয়ার" এককটিও ছিল। সময়ের পরিক্রমে, তিনি ইন্টারনেটে অনেক বড় সংঙ্খক অনুসারী পেয়ে যান এবং হিপ হপ জগতের কিছু উচু মানের গায়কদের সাথে গান গাওয়ার সুযোগ পেতে যান যাদের মধ্যে দ্য গেইম, বাস্টা রাইম্স্, এবং স্নুপ ডগ অন্যতম।
তার তখনকার রেকর্ড লেবেলে প্রথম আত্বপ্রকাশকারী অ্যালবাম, "গুড কিড, এম.এ.এ.ডি সিটি", টিডিই দ্বারা ২০১২ সালে প্রকাশ করা হয়, আফটার ম্যাথ, এবং ইন্টারস্কোপ রেকর্ডসের বিশাল সাফল্যের কারণে। এটি মার্কিন যুক্তরাষ্ট্রের "বিলবোর্ড" ২০০ তালিকার সেরা ২ নম্বর স্থানে উঠে আসে এবং পরে এটি রের্কডিং ইন্ড্রাষ্টি এসোসিয়েসন অব আমেরিকা (আর,আই,এ,এ) দ্বারা প্লাটিনাম একক এর খেতাব অর্জন করে। এই অ্যালবামটিতে ছিল টপ ৪০ হিট গান এর "সুইমিং পুলস (ড্রাঙ্ক)"; "বিচ্, ডোন্ট কিল মাই ভাইব"; এবং "পয়টি জাসটিস" এর মত একক গান গুলো। লামার প্রথম গ্র্যামি অ্যাওয়ার্ড পান তার অন্যতম একক "আই"এর জন্য, যেখানে তার তৃতীয় অ্যালবাম "ট্যু পিম্প অ্যা বাটারফ্লাই" (২০১৫) এর প্রথম এককটি যা সমালোচকদের দ্বারা বহুল প্রশংসা পেয়েছিল। অ্যালবামটিকে ফ্রী জাজ, ফাঙ্ক, সৌওল, এবং স্পোকেন ওয়ার্ডে দেখা গিয়েছিল,ও আমেরিকা এবং যুক্তরাজ্যের সেরা এককের তালিকায় স্থান পায়, এবং ৫৮তম গ্র্যামি অ্যাওয়ার্ড অনুষ্ঠানে সেরা র‍্যাপ অ্যালবামের জন্য গ্র্যামি অ্যাওয়ার্ড পান। ২০১৬ সালে লামার , "আনটাইটেল্ড আনমাষ্টার্ড"প্রকাশ করে, যা তার বাটারফ্লাই অ্যালবাম রেকর্ড করার কিছু আলাদা একক যা প্রকাশ করা হয়নি, তা নিয়ে ডেমো প্রকাশ করেন। তিনি তার চতুর্থ অ্যালবাম "ড্যাম" প্রকাশ করেন ২০১৭ সালে। এর প্রধান একক "হ্যাম্বল" মার্কিন যুক্তরাষ্ট্রের "বিলবোর্ড" হট ১০০ তালিকার প্রথম স্থানে উঠে আসে।
লামার তার সঙ্গীত জীবনে অনেকগুলো পুরস্কার ও সম্মাননা অর্জন করেছেন ,এর মধ্যে ৭টি গ্র্যামি অ্যাওয়ার্ড অন্যতম। ২০১৩ সালে, এমটিভি লামারকে "হটেষ্ট এমসি ইন দ্য গেমে" তাদের বার্ষিক তালিকায় প্রথম অবস্থানে স্থান দেয়। ২০১৬ সালে "টাইম" তাদের বিশ্বের ১০০ জন প্রভাবশালী ব্যক্তির তালিকায় তাকে স্থান দেয়। স্যোলো ক্যারিয়ারের পাশাপাশি, ওয়েষ্টকোষ্ট হিপ হপ সুপার গ্রুপ ব্লাক হ্যািপি এর সদস্য হিসেবেও তিনি পরিলক্ষিত, তার সাথে তার টিডিই লেভেলের বন্ধুরা সাউথ লস এন্জেলেস এর র‍্যাপাররা এবি-সোউল, জে রক, এবং স্কুলবয় কিউ অন্যতম।
ষ্টুডিও অ্যালবাম
নুরঝল বুলভার্দ

নুরঝল বুলেভার্দ (, বুলভার নুরঝল) হচ্ছে কাজাখস্তানের জাতীয় বুলেভার্দ। ইশিম নদীর তীরে গড়ে ওঠা রাজধানী শহর আস্তানার একটি পায়ে চলা পথ। বুলভার্দটি শহর এবং দেশটির অন্যতম প্রধান আকর্ষণ। বুলভার্দ সহ শহরটির নকশা করেছেন বিখ্যাত স্থাপত্যবিদ কিশো কুরোকাওয়া। বুলভার্দটি প্রেসিডেন্টের বাসভবন এক অরদা থেকে তাবু আকৃতির খান শাতির বিনোদন কেন্দ্র পর্যন্ত বিস্তৃত।
নূরজল বুলেভার্দের নকশা তৈরি করেন কিশো কুরোকাওয়া, যিনি আস্তানার শহর পরিকল্পনার মূল স্থপতি। এই বুলেভার্দটি শহরের প্রধান প্রশাসনিক ভবন আখ ওর্দা থেকে শুরু হয়ে খান শাতির এন্টারটেইনমেন্ট সেন্টার পর্যন্ত বিস্তৃত। পথটির দুই পাশে আধুনিক স্থাপত্যের নিদর্শন হিসেবে বিভিন্ন ভবন রয়েছে, যার মধ্যে বায়তেরেক টাওয়ার অন্যতম।
নূরজল বুলেভার্দটি একটি পথচারী অঞ্চলেরূপে পরিকল্পিত, যেখানে হাঁটাচলার জন্য পর্যাপ্ত স্থান রয়েছে। পথটির দুই পাশে গাছপালা ও ফুলের বাগান রয়েছে, যা শহরের সৌন্দর্য বৃদ্ধি করে। বিশেষ করে, রাতে পথটি আলোকিত হয়ে ওঠে, যা দর্শনার্থীদের জন্য আকর্ষণীয়।
নূরজল বুলেভার্দটি আস্তানার একটি প্রধান পর্যটন আকর্ষণ হিসেবে বিবেচিত হয়। এটি শহরের সাংস্কৃতিক ও প্রশাসনিক কেন্দ্রের মধ্যে সংযোগ স্থাপন করে, যা স্থানীয় ও আন্তর্জাতিক দর্শনার্থীদের জন্য গুরুত্বপূর্ণ। পথটির আশেপাশে বিভিন্ন সাংস্কৃতিক প্রতিষ্ঠান, রেস্তোরাঁ ও দোকানপাট রয়েছে, যা স্থানীয় জীবনযাত্রার প্রতিফলন।
শেখ হাসিনার তৃতীয় মন্ত্রিসভা

২০১৪ সালের ৫ই জানুয়ারি অনুষ্ঠিত সাধারণ নির্বাচনের পর ১২ জানুয়ারি শেখ হাসিনার নেতৃত্বে এই মন্ত্রিসভা পরিষদ গঠিত হয়। এর আগে নির্বাচিত মন্ত্রী এবং সংসদ সদস্যবৃন্দ ৯ই জানুয়ারি শপথ গ্রহণ করে।
প্রধানমন্ত্রী শেখ হাসিনার উপদেষ্টাবৃন্দ (মন্ত্রীর পদমর্যাদাসম্পন্ন):
নীনা হামিদ

নীনা হামিদ(২৬ ডিসেম্বর ১৯৪৯) হলেন একজন বাংলাদেশী লোক সঙ্গীতশিল্পী। তিনি তার ""আমার সোনার ময়না পাখি"" এবং ""যে জন প্রেমের ভাব জানে না"" গানের জন্য প্রসিদ্ধ। লোকসঙ্গীতে অবদানের জন্য বাংলাদেশ সরকার তাকে ১৯৯৪ সালে একুশে পদকে ভূষিত করে।
নীনা হামিদ এক মুসলমান পরিবারে জন্মগ্রহণ করেন। তার পিতা আবু মোহাম্মদ আবদুল্লাহ খান ছিলেন একজন পুলিশ অফিসার এবং মাতা সফরুন নেছা। ভাইবোনের মধ্যে নীনা সবার ছোট। তার বড় ভাই মোজাম্মেল হোসেন, এবং বড় দুই বোন রাহিজা খানম ঝুনু ও রাশিদা চৌধুরী রুনু। নীনাদের পৈতৃক বাড়ি মানিকগঞ্জ জেলার নওদা গ্রামে। কিন্তু সেখানে তাদের যাতায়াত ছিল না। তার বাবা পুলিশ অফিসার হলেও সংস্কৃতিমনা ছিলেন এবং চেয়েছিলেন ছেলেমেয়েরা সংস্কৃতি চর্চা করুক।
নীনার সঙ্গীতে হাতেখড়ি হয় নিখিল দেবের কাছে। তখন প্রতিবছর তার স্কুলে প্রধান শিক্ষিক বাসন্তী গুহ গানের প্রতিযোগিতায় তার নাম লেখাতেন এবং তার নাম দেন "কোকিল"। তার বড় বোন আফসারী খানম সুরকার আবদুল আহাদের কাছে গানের তালিম নিতেন। আহাদ একদিন নীনার কণ্ঠ শুনে মুগ্ধ হন এবং তাকে উচ্চাঙ্গসঙ্গীতের তালিম দেন। পরে ১৯৫৬ সালে নীনা ধ্রুপদী সঙ্গীতে তালিম নিতে বুলবুল ললিতকলা একাডেমিতে ভর্তি হন। একই সাথে তার বড় ভাই মোজাম্মেল হোসেন সেতার, বড় বোন ঝুনু নৃত্য এবং রুনু রবীন্দ্র সঙ্গীত বিভাগে ভর্তি হন। সেখানে নীনা গান শিখেন ওস্তাদ বারীণ মজুমদার ও বিমল দাসের কাছে।
তিনি আবদুল আহাদের মাধ্যমে নিয়মিত বেতারে খেলাঘরের অনুষ্ঠানে ধ্রুপদী গান গাইতেন। স্কুল ব্রডকাস্টিং প্রোগ্রামে তিনি গান গেয়েছেন নীলুফার ইয়াসমীন, ওমর ফারুক ও হোসনা ইয়াসমীন বানুর সাথে। একদিন মানিকগঞ্জের গীতিকার ও সুরকার ওসমান খান তাদের বাড়িতে আসেন তার মেঝো বোন রুনুকে দিয়ে এইচএমভি কোম্পানির একটা গান করানোর জন্য। রুনু রবীন্দ্র সঙ্গীত গাইতেন। তিনি তার প্রস্তাবে না করলে নীনা এই সুযোগটা গ্রহণ করেন এবং ঐ গানটি গাওয়ার আবদার করেন। ওসমান খান রাজি হলেন এবং তাকে দিয়ে সেই গানের রেকর্ডিং করালেন। সেই গানের দোতারায় ছিলেন কানাইলাল শীল, বাঁশিতে ধীর আলী মিয়া, তবলায় বজলুল করিম, একতারায় যাদব আলী। ""কোকিল আর ডাকিস না"" শিরোনামের রেকর্ডটি বের হলে গানটির প্রচুর কাটতি হয়। এর পর রেকর্ড করা হয় "রূপবান পালা"। এই পালার সুরকার ছিলেন খান আতাউর রহমান। এই পালার ""ও দাইমা কিসের বাদ্য বাজে গো"", ""শোন তাজেল গো"", ""সাগর কূলের নাইয়া"" গানগুলো জনপ্রিয় হল। সেখান থেকে নির্মাণ করা হয় "রূপবান" (১৯৬৪) চলচ্চিত্র। ছবিটি ব্যাপক সারা ফেলে। তার অন্যান্য উল্লেখযোগ্য গানগুলোর হল - ""আমার সোনার ময়না পাখি"", ""ওহ কি গাড়িয়াল ভাই"", ""আগে জানিনারে দয়াল"", ""আইলাম আর গেলাম"", ""আমার বন্ধু বিনোদিয়া"", ""আমার গলার হার"", ""আমায় কি যাদু করলি রে"", ""এমন সুখ বসন্ত কালে"", ""যারে যা চিঠি লিইখা দিলাম"", ""যোগী ভিক্ষা লয় না"", ""ওরে ও কুটুম পাখি"", ""উজান গাঙের নাইয়া""।আমার মন পাগল হইল রে"' ""উইড়া যাও রে ময়না পাখি"" ""সখি জানলে""তোর পিড়িতে ঘুন ধরাইল""'.
নীনা এমএ হামিদের সাথে বিবাহবন্ধনে আবদ্ধ হন। হামিদ একজন আধুনিক গানের শিল্পী। লোক ও আধুনিক ধারার নৃত্যশিল্পী ফারহানা চৌধুরী নীনা হামিদের ভাগনি।
সোনাইছড়ি ইউনিয়ন, নাইক্ষ্যংছড়ি

সোনাইছড়ি বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
সোনাইছড়ি ইউনিয়নের আয়তন ৪,২৬০ একর (১৭.২৪ বর্গ কিলোমিটার)। এটি নাইক্ষ্যংছড়ি উপজেলার সবচেয়ে ছোট ইউনিয়ন।
২০২২ সালের আদমশুমারি অনুযায়ী সোনাইছড়ি ইউনিয়নের মোট জনসংখ্যা ৭,৪৪২ জন। এর মধ্যে ৩,৭৫৪ জন মুসলিম, ৩,৬৬২ জন বৌদ্ধ, ২৫ জন খ্রিস্টান, ১ জন হিন্দু ধর্মের অনুসারী।
নাইক্ষ্যংছড়ি উপজেলার দক্ষিণাংশে সোনাইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে ঘুমধুম ইউনিয়ন, পূর্বে নাইক্ষ্যংছড়ি সদর ইউনিয়ন এবং উত্তরে ও পশ্চিমে কক্সবাজার জেলার রামু উপজেলার কাউয়ারখোপ ইউনিয়ন অবস্থিত।
সোনাইছড়ি ইউনিয়ন নাইক্ষ্যংছড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী সোনাইছড়ি ইউনিয়নের সাক্ষরতার হার ৩৩.৯%। এ ইউনিয়নে ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
সোনাইছড়ি ইউনিয়নে যোগাযোগের প্রধান সড়ক হল নাইক্ষ্যংছড়ি-সোনাইছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
সোনাইছড়ি ইউনিয়নের প্রধান হাট-বাজার হল চাকঢালা বাজার।
জাক দ্যুবোশে

জাক দ্যুবোশে () (জন্ম ৮ই জুন ১৯৪২) একজন অবসর প্রাপ্ত সুইস জৈবপদার্থবিদ। তিনি ইউরোপীয় আণবিক জীববিদ্যা ল্যাবরেটরি,জার্মানীর প্রাক্তন গবেষক হিসেবে কর্মরত ছিলেন। এছাড়াও তিনি লুজান ইউনিভার্সিটি, সুইজার্ল্যান্ড এ একজন সফল গবেষক হিসেবেও কাজ করেন। 
তিনি ২০১৭ সালে জার্মান-মার্কিন বিজ্ঞানী জোয়াকিম ফ্রাঙ্ক এবং স্কটীয় বিজ্ঞানী রিচার্ড হেন্ডারসনের সাথে যৌথভাবে  হিমশীতল ইলেক্ট্রন অণুবীক্ষণ যন্ত্রের (ক্রায়ো ইলেক্ট্রন মাইক্রোস্কোপ) উদ্ভাবনের জন্য রসায়ন বিজ্ঞানে নোবেল পুরস্কার অর্জন করেন। যন্ত্রটির সাহায্যে জৈব অণুর উচ্চ রেজোল্যুশনের চিত্র পর্যবেক্ষণ করা সম্ভব হয়। 
জাক দ্যুবোশে ১৯৬২ সালে সুইজারল্যান্ডের লোজান বিশ্ববিদ্যালয়ে পদার্থবিজ্ঞান বিষয়ে পড়ালেখার জন্য যোগদান করেন এবং ১৯৬৭ সালে পদার্থ বিজ্ঞানে স্নাতক সনদ অর্জন করেন।  তিনি জেনেভা বিশ্ববিদ্যালয় থেকে আণবিক জীববিজ্ঞানে সনদ অর্জন করেন এবং ইলেকট্রনিক অণুবীক্ষণ যন্ত্রের সাহায্যে ডিএনএ নিয়ে গবেষণা শুরু করেন। ১৯৭৩ সালে তিনি জেনেভা বিশ্ববিদ্যালয় এবং বাজেল বিশ্ববিদ্যালয় থেকে জীবপদার্থবিজ্ঞানে ডক্টরেট অভিসন্দর্ভ রচনা সম্পন্ন করেন। 
জাক দ্যুবোশে বিবাহিত এবং তাদের দুইটি সন্তান. তিনি ডিসলেক্সিয়া রোগে আক্রান্ত, যার কারণে তিনি স্বাভাবিক ভাবে পড়তে অসুবিধা হয় তার।  
তিনি বর্তমানে সুইজারল্যান্ডের রাজনৈতিক দলের সাথে যুক্ত আছেন। এছাড়াও তিনি বিভিন্ন সামাজিক কর্মকাণ্ডের সাথেও যুক্ত রয়েছেন।
গণপতি চক্রবর্তী

গণপতি চক্রবর্তী () (১৮৫৮ - ২০ নভেম্বর ১৯৩৯) ছিলেন একজন বিখ্যাত জাদুকর। তিনি তার চিত্তাকর্ষক জাদুবিদ্যার কৌশলগুলির জন্য বিখ্যাত ছিলেন। তাকে বাংলার আধুনিক জাদুবিদ্যার পথিকৃৎ বলে গণ্য করা হয়। তিনি পি সি সরকার এবং কে লালের পরামর্শদাতা ছিলেন।
গণপতির জন্ম হয় হুগলি জেলার শ্রীরামপুরের কাছে ছাতরা গ্রামে একটি জমিদার পরিবারে। তার ছেলেবেলায় তিনি লেখাপড়ায় তেমন একটা উৎসাহী ছিলেন না। তিনি বরং গান-বাজনা প্রতি বেশি উৎসাহী ছিলেন। সতেরো বা আঠারো বছর বয়েসে তিনি গৃহত্যাগ করেন হিন্দু সাধুদের থেকে গুপ্ত মন্ত্রতন্ত্র, ভবিষ্যৎ ও অদৃষ্ট গণনা, ঝাড়ফুঁক এবং নানা রোগের অলৌকিক চিকিৎসাবিদ্যা শেখার জন্য। তিনি দু-একজন যাদুকরের সংস্পর্শেও এসেছিলেন।
গণপতি প্রিয়নাথ বসুর গ্রেট বেঙ্গল সার্কাসে যোগ দেন এবং কৌতুক অভিনয় এবং মজাদার খেলা দেখিয়ে জনপ্রিয় হয়ে ওঠেন। "ইলিউশন বক্স" এবং "ইলিউশন ট্রি" তার প্রযোজিত বিখ্যাত ও চমকপ্রদ দুটি খেলা ছিল। এই দুটি খেলা দেখানোর সাথে সাথেই তিনি তিনি গ্রেট বেঙ্গল সার্কাসের সেরা শিল্পীর মর্যাদা পান।
১৯০৮ সালে প্রফেসর বোসের সার্কাসের সাথে সিঙ্গাপুর সফরের সময় তার তাসের খেলা এবং তার অদৃশ্য হওয়ার খেলা সফলতা লাভ করে। এরপর তার খেলার তালিকায় যুক্ত হয় "কংস-কারাগার"। তিনি ভৌতিক ক্ষমতা সিদ্ধ এই ধারণা দর্শকদের মনে দৃঢ়মূল হয়েছিল। 
তার "ইলিউশন বক্স", "ইলিউশন ট্রি" এবং "কংস কারাগার" এই তিনটি খেলাতেই তিনি অতি কঠিন ও জটিল বন্ধন দশা থেকে অবলীলায় এবং ক্ষিপ্রতার সাথে মুক্ত হয়ে আসতেন এবং আবার সেই পূর্বাবস্থাতে ফিরে যেতেন। এই রকমের পলায়নী খেলাতে তিনি পৃথিবীর অন্যতম শ্রেষ্ঠ জাদুকর আমেরিকার হ্যারি হুডিনির (১৮৭৩ - ১৯২৬) সঙ্গে তুলনীয়। 
খুব কড়া মেজাজ এবং রুক্ষ কথাবার্তার জন্য সার্কাসের সহকর্মিরা তাকে "দুর্বাসা মুনি" আখ্যা দিয়েছিল। 
তিনি পরে গ্রেট বেঙ্গল সার্কাসের কয়েকজন শিল্পীকে নিয়ে আলাদা দল গড়ে তোলেন। এই দল সারা ভারতের বিভিন্ন জায়গায় খেলা দেখিয়ে সুনাম ও অনেক অর্থ উপার্জন করে।
শেষ জীবনে কলকাতার কাছে বরাহনগরে বাড়ি ও মন্দির তৈরি করে সাধনভজনে দিন কাটান। 
তার রচিত গ্রন্থ ছিল "যাদুবিদ্যা" যা ১৩৩৯ বঙ্গাব্দে প্রকাশিত হয়েছিল।
অকৃতদার গণপতির অনেক গোপন দান ছিল। তিনি তার সম্পত্তি শ্রী ভূপেন্দ্রনাথ রায় চৌধুরীকে দান করেন।
সাইপ্রাসের জরুরি অবস্থা

সাইপ্রাসের জরুরি অবস্থা ১৯৫৫ সালের পহেলা এপ্রিলে ঘোষণা করা হয় এবং তা ১৯৫৯ পর্যন্ত বলবৎ থাকে। এটি ব্রিটিশ সাইপ্রাসে সংগঠিত হওয়া একটি সামরিক অভিযানের সহগামী ব্যবস্থা। এ অভিযানের লক্ষ্য ছিল যা মূলত গ্রীক সাইপ্রীয় সংগ্রামী দল, সাইপ্রীয় যোদ্ধাদের জাতীয় সংগঠন (ইওকা) কর্তৃক, সাইপ্রাস থেকে ব্রিটিশদের বিতাড়িত করে গ্রীসের সাথে সংযুক্তির জন্য একটি বিদ্রোহী আন্দোলন ছিল। ব্রিটিশ এবং ইওকা উভয়েই গ্রীসের সাথে অন্তর্ভুক্ত হতে তুর্কি সাইপ্রীয় দল, তুর্কি প্রতিরোধ সংগঠনের (টিএমটি) সাথে বিরোধিতা করে। ১৯৬০ সালে এটা সাইপ্রাসকে স্বাধীনতা এনে দিতে ভূমিকা রাখে।
১৯৫৪ সালে ব্রিটেন তার সুয়েজ সামরিক প্রধানকার্যালয়কে (প্রধান সেনাপতির কার্যালয়, মধ্য প্রাচ্য) সাইপ্রাসে নিয়ে যাওয়ার কথা ঘোষণা করে। এই বিদ্রোহ ১লা এপ্রিল ১৯৫৫ সালে শুরু হয়। পরপর কিছু সহিংসতা ঘটার পর, গভর্নর জেনারেল স্যার জন হার্ডিং ঐ বছরের ২৬ নভেম্বর দেশটিতে জরুরি অবস্থা ঘোষণা করেন।
ইওকার কার্যকরী বুদ্ধিমত্তায় সংখ্যাধিক্য গ্রীক সাইপ্রীয় জনগণ সহায়তা করা এবং/বা তাদের ভয় পাওয়ার জন্য ব্রিটিশরা চরম অসুবিধার সম্মুখীন হয়। সুয়েজ সংকট এবং মালয়ান জরুরি অবস্থার ফলে তারা মানবসম্পদের অচলাবস্থার দ্বারাও ক্ষতির সম্মুখীন হয়। ১৯৫০-এর দশকের শেষ দিকে ব্রিটিশরা অধিক সাফল্য পায়। আক্রোটিরি ও ধেকেলিয়ায় দুটি সার্বভৌম এলাকার নিয়ন্ত্রণ ধরে রেখে ১৯৬০ সালে ব্রিটেনের সাথে সাইপ্রাস একটি স্বাধীন প্রজাতন্ত্রে পরিণত হয়।
তিলোত্তমা মজুমদার

তিলোত্তমা মজুমদার (জন্ম: ১১ জানুয়ারি ১৯৬৬) একজন বাঙালি ঔপন্যাসিক, ছোটগল্পকার, কবি, গীতিকার এবং প্রবন্ধকার। তিনি বাংলা ভাষাতে সাহিত্যচর্চা করেন।
তিলোত্তমা মজুমদারের জন্ম হয় উত্তরবঙ্গে। তার ছোটবেলা কাটে পশ্চিমবঙ্গের আলিপুরদুয়ার জেলার অন্তর্গত কালচিনির চা বাগানে। তিনি কালচিনি চা-বাগানে ইউনিয়ন একাডেমি স্কুলে পড়াশোনা করেন। ১৯৮৫ তে স্নাতক স্তরে পড়তে আসেন কলকাতার স্কটিশ চার্চ কলেজে।
১৯৯৩ সাল থেকে তিনি লেখালেখি শুরু করেন। তার প্রথম লেখা ছাপা হয় কালচিনির উন্মেষ পত্রিকায়। তার প্রথম উপন্যাস "ঋ" যা প্রকাশিত হয়েছিল "একালের রক্তকরবী" পত্রিকার পূজাসংখ্যায়।
তার উল্লেখযোগ্য উপন্যাসগুলির মধ্যে আছে -
তিনি "বসুধারা" উপন্যাসের জন্য আনন্দ পুরস্কার লাভ করেন। এছাড়াও তিনি পেয়েছেন "শৈলজানন্দ স্মৃতি পুরস্কার" ও "শরৎ স্মৃতি পুরস্কার"।
চণ্ডীচরণ সেন

চণ্ডীচরণ সেন (জন্ম: ২৭ জানুয়ারি ১৮৪৫ - মৃত্যু: ১০ জুন ১৯০৬) একজন বাঙালি ঔপন্যাসিক ও অনুবাদক। তিনি মূলত দেশপ্রেমভিত্তিক উপন্যাসের জন্য বিখ্যাত।
চণ্ডীচরণ সেন পূর্ববঙ্গের বাখরগঞ্জ জেলার বাসণ্ডা গ্রামে জন্মগ্রহণ করেন। তার পিতা নিমচাঁদ সেন ও মাতা গৌরী দেবী।
তিনি ১৮৬৩ খ্রিষ্টাব্দে বরিশাল সরকারী উচ্চ বিদ্যালয় থেকে এন্ট্রান্স পাস করে কলকাতায় ফ্রি চার্চ ইন্স্টিটিউশনে (ডাফ কলেজ) কিছুদিন অধ্যয়ন করেন। কিন্তু অসুস্থতার জন্য বরিশাল ফিরে যান। পরে ১৮৬৯ খ্রিষ্টাব্দে কলকাতায় এসে গৃহশিক্ষকতা করে আইন পরীক্ষা পাস করেন।
ছাত্রাবস্থায় তিনি রামতনু লাহিড়ী, দুর্গামোহন দাস প্রভৃতি ব্রাহ্ম নেতাদের সংস্পর্শে আসেন।
তিনি পঁচিশ বছর বয়সে ১৮৭০ খ্রিষ্টাব্দে বিজয়কৃষ্ণ গোস্বামীর কাছে ব্রাহ্মধর্মে দীক্ষা নেন।
তিনি কিছুদিন বরিশালে আইন ব্যবসা করেন। ১৮৭৩ খ্রিষ্টাব্দে সরকারী কর্মচারী হিসাবে প্রথমে মুন্সেফ ও শেষে সাবজজ পদ প্রাপ্ত হন এবং বিচারপতি হিসাবে কৃতিত্বের পরিচয় দেন।
বাংলা সাহিত্যে "আঙ্কল টম্‌স্ ক্যাবিন"-এর "টমকাকার কুটীর" (১৮৮৫ খ্রীষ্টাব্দে প্রকাশিত) নামক অনুবাদেই তার প্রথম প্রসিদ্ধি।
এর পরে তিনি ঐতিহাসিক উপন্যাস রচয়িতা রূপে নাম করেন। "মহারাজা নন্দকুমার" (১৮৮৫), "দেওয়ান গঙ্গাগোবিন্দ সিংহ" (১৮৮৬), "অযোধ্যার বেগম" (১৮৮৬), "ঝান্সীর রানী" (১৮৮৮) প্রভৃতি তার উল্লেখযোগ্য উপন্যাস। স্বদেশপ্রেম ছিল তার সাহিত্যের প্রধান বিষয়।
দেশপ্রেম ভিত্তিক গ্রন্থগুলির মাধ্যমে তিনি ইংরেজ আধিপত্যের প্রথম অবস্থার ঘটনার নির্ভীক তথ্য নির্ভর বিবরণ দিয়ে প্রকৃত সত্য উদ্ঘাটন করেন।
চণ্ডীচরণ "মহারাজ নন্দকুমার" গ্রন্থের জন্য ইংরেজ সরকার দ্বারা দণ্ডিত হন।
তিনি "জীবনগতি নির্ণয়" ও "লঙ্কাকান্ড" নামক দুটি বিদ্রুপাত্মক কাব্য রচনা করেছিলেন।
বিখ্যাত কবি কামিনী রায় ছিলেন তার জ্যোষ্ঠা কন্যা।
অ্যাবিডস

অ্যাবিডস ভারতের হায়দ্রাবাদ মহানগরীর একটি প্রধান বাণিজ্যিক কেন্দ্র। হায়দ্রাবাদের প্রাচীনতম এবং সবচেয়ে বিখ্যাত ব্যবসায়িক এলাকা হিসেবে এটি পরিচিত। রাজ্য সরকারের টিএসএফসি ভবনটি তথা প্রেসিডেন্ট প্লাজা এখানে অবস্থিত। অন্যান্য বেশিরভাগ বাজার এলাকাগুলির থেকে আলাদা, অ্যাবিডসে কোনো বিশেষ পণ্য বা বস্তু মাত্র-ই কিনতে পাওয়া যায় এমন না। অ্যাবিডস এর জনপ্রিয়তার একটি মূল কারণই হলো বিভিন্ন ধরনের পণ্য এখানে লভ্য। নামপল্লী রেলওয়ে স্টেশনের কাছাকাছি অবস্থিত হওয়ার দরুন এই অঞ্চলের গুরুত্ব আরো বৃদ্ধি পেয়েছে।
এই এলাকাতে হায়দ্রাবাদ রাজ্যের ষষ্ঠ নিজামের আর্মেনিয় খানসামা অ্যালবার্ট অ্যাবিডের একটি দোকান ছিল যার ভিত্তিতে এই এলাকাটি অ্যাবিড শপ হিসাবে পরিচিতি লাভ করে।
বর্তমানকালে, সমগ্র এলাকাটি নগরীর প্রধান শপিং কেন্দ্রগুলির মধ্যে অন্যতম এবং প্রধান রাস্তাটি "অ্যাবিডস রোড" নামে পরিচিত। সাধারণ ডাকঘর বা জিপিও-র সদর দফতর এই এলাকায় অবস্থিত। এলাকার প্রধান ব্যবসাগুলি হলো এলাকায় কাপড়ের ব্যবসার জন্য নির্মিত হওয়া হোটেল ও দোকানপাট এছাড়াও পোশাক, গহণা, পাদুকা ও বিদ্যুতিন-সংক্রান্ত পণ্যের দোকানপাট। বিএসএনএল এর সদর দপ্তর এখানে অবস্থিত। অ্যাবিড অঞ্চলে জিপিও-র সংলগ্নে হায়দ্রাবাদের পৌরনিগম, জিএইচএমসি-র কার্যালয়ও অবস্থিত।
মোবাইল ও সবরকমের ইলেক্ট্রনিক্সের জন্য ব্যস্তবাগীশ ধূসর-বাজার, বিখ্যাত "জগদীশ মার্কেট" অ্যাবিডসেই অবস্থিত।
অ্যাবিডস একটি বৃহৎ ও গুরুত্বপূর্ণ ব্যবসা কেন্দ্র যেখানে হায়দ্রাবাদকে পরিবেশন করে এমন ব্যবসাগুলিতে আগ্রহী সমস্ত ব্যবসায়ীদের জন্য রয়েছে বহুসংখ্যায় থাকার ব্যবস্থা।
অ্যাবিডস অঞ্চলে, বিশেষত নামপল্লী এবং অ্যাবিডস রোডে কিছু বিখ্যাত মন্দির অবস্থিত যেমন হনুমাণ মন্দির এবং ইস্ককন, হায়দ্রাবাদ যে দুটিই ঐতিহ্যবাহী স্থান বলে মনে করা হয়।
উপনিবেশবাদ ও মিশনারি কর্মের মাধ্যমে, অনেক ইংরেজি মাধ্যম বিদ্যালয় অ্যাবিডসে প্রতিষ্ঠিত হয়।
অ্যাবিড রোড হায়দ্রাবাদের একটি গুরুত্বপূর্ণ সড়ক, যেটি পুরনো হায়দ্রাবাদকে নতুন অংশগুলির সাথে সংযোগ করে তথা হায়দ্রাবাদের টুইন-সিটি, সেকেন্দ্রাবাদকে ট্যাঙ্ক বান্ড রোডের মাধ্যমে জোড়ে। অ্যাবিডস, টিএসআরটিসি-র বাসগুলি দ্বারা ঘটকেসর, কোটি, নামপল্লি, দিলসুখনগর এবং শহরের অন্যান্য প্রান্তগুলির সাথে ভালোভাবে সংযুক্ত।
নিকটতম এমএমটিস স্টেশন, নামপল্লী ট্রেন স্টেশন অ্যাবিডস হইতে এক কিলোমিটার দুরত্বে অবস্থিত। অটোরিকশা এবং ট্যাক্সির মতো অন্যান্য পাবলিক যানবাহন প্রচুর পরিমাণে পাওয়া যায়, যেহেতু সেগুলি অ্যাবিডস এবং শহরের অন্যান্য এলাকার মধ্যে নিরন্তর চলাচল করে থাকে।
মাহবুবুল হক

মাহবুবুল হক (৩ নভেম্বর ১৯৪৮ — ২৫ জুলাই ২০২৪) হলেন একজন গবেষক, ভাষাবিজ্ঞানী ও অধ্যাপক। প্রবন্ধে অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন। গবেষণায় অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
মাহবুবুল হক ১৯৪৮ সালের ৩ নভেম্বর জন্মগ্রহণ করেন। তার জন্মস্থান ফরিদপুর জেলার মধুখালিতে। তবে শৈশব থেকে বেড়ে ওঠেছেন চট্টগ্রামে। চট্টগ্রাম বিশ্ববিদ্যালয় থেকে ১৯৬৯ সালে বাংলা ভাষা ও সাহিত্যে স্নাতক (সম্মান) এবং ১৯৭০ সালে একই বিষয়ে স্নাতকোত্তর ডিগ্রি অর্জন করেন। ১৯৯৭ সালে পিএইচডি ডিগ্রি অর্জন করেছেন একই বিশ্ববিদ্যালয় থেকে। 
শিক্ষক হিসেবে কর্মজীবন শুরু করেন মাহবুবুল হক। বিভিন্ন সময়ে শিক্ষকতা করেছেন চট্টগ্রামের রাঙ্গুনীয়া কলেজ ও চট্টগ্রাম বিশ্ববিদ্যালয় কলেজ। পরবর্তীতে চট্টগ্রাম বিশ্ববিদ্যালয়ে যোগদান করেন বাংলা বিভাগে প্রভাষক হিসেবে। বর্তমানে তিনি অধ্যাপক পদে অবসর ছুটিতে আছেন। শিক্ষকতার পাশাপাশি প্রায়োগিক বাংলা ও ফোকলোর চর্চা, গবেষণা, সম্পাদনা, অনুবাদ ও পাঠ্যবই রচনা করে পরিচিতি লাভ রয়েছে ড. মাহবুবুল হকের। বাংলাদেশ এশিয়াটিক সোসাইটি, বাংলা একাডেমি, জাতীয় শিক্ষাক্রম ও পাঠ্যপুস্তক বোর্ডসহ বিশেষজ্ঞ হিসেবে নানা প্রতিষ্ঠানের সঙ্গে কাজ করেছেন। প্রাথমিক, মাধ্যমিক ও উচ্চ মাধ্যমিক পর্যায়ের বেশ কয়েকটি বাংলা পাঠ্য বইয়েরও রচয়িতাও তিনি। আহ্বায়ক হিসেবে নতুন শিক্ষানীতি অনুযায়ী ২০১২ ও ২০১৩ শিক্ষাবর্ষের বাংলা শিক্ষাক্রম ও বাংলা পাঠ্যবই প্রণয়নে দায়িত্ব পালন করেছেন। প্রমিত বাংলা বানানের নিয়ম প্রণয়নে সক্রিয় ভূমিকা রয়েছে তার।
বাংলাদেশ, ভারত ও সাবেক সোভিয়েত ইউনিয়ন থেকে তার চল্লিশটির বেশি বই প্রকাশিত হয়েছে। তার উল্লেখযোগ্য বইয়ের মধ্যে রয়েছে:
মাহবুবুল হক দীর্ঘদিন হৃদ্‌রোগ ও কিডনি জটিলতায় ভুগছিলেন। তিনি ২৪ জুলাই ২০২৪ সালে রাজধানীর একটি হাসপাতালে চিকিৎসাধীন অবস্থায় মৃত্যুবরণ করেন।
রেজাউদ্দিন স্টালিন

রেজাউদ্দিন স্টালিন (জন্ম ২২শে নভেম্বর, ১৯৬২) হলেন একজন বাংলাদেশী কবি, লেখক ও টেলিভিশন ব্যক্তিত্ব। তিনি আশির দশকের অগ্রগণ্য কবি হিসেবে বিবেচিত। তার রচিত কাব্যগ্রন্থের সংখ্যা ৪৫টি। কবিতায় অবদানের জন্য তিনি ২০০৬ সালে বাংলা একাডেমি সাহিত্য পুরস্কার লাভ করেন।
স্টালিন ১৯৬২ সালের ২২শে নভেম্বর তৎকালীন পূর্ব পাকিস্তানের (বর্তমান বাংলাদেশ বৃহত্তর যশোরের ঝিনাইদহ জেলার কালিগঞ্জ উপজেলার নলভাঙ্গা গ্রামে জন্মগ্রহণ করেন। তার পিতা শেখ বোরহানউদ্দিন আহমেদ ছিলেন মাধ্যমিক বিদ্যালয়ের প্রধান শিক্ষক এবং মাতা রেবেকা সুলতানা একজন স্কুল শিক্ষিকা ছিলেন। তিনি অবসরে গিয়েছেন। তার দুই বোন রয়েছে। তারা হলেন সুহিতা সুলতানা ও সেতারা এলিন।
স্টালিনের শৈশব কাটে নলভাঙ্গা গ্রামে। পরবর্তীতে তারা সপরিবারে কালিগঞ্জ শহরে চলে যান। ১৯৬৯ সাল থেকে তারা কালিগঞ্জ থেকে যশোর নতুন উপশহরে চলে যান এবং সেখানে উপশহরের ডি ব্লকের ২২৩ নম্বর বাসাতে স্থায়ীভাবে বসবাস শুরু করেন। শৈশব থেকে তিনি কবিতা লিখতেন। আট বছর বয়সে তার প্রথম কবিতা "শপথ" ১৯৭০ সালে শতদল পত্রিকায় প্রকাশিত হয়।
স্টালিন রচিত প্রথম কাব্যগ্রন্থ "ফিরিনি অবাধ্য আমি"। পরবর্তীতে তিনি আরও ৪৫টি কাব্যগ্রন্থ রচনা করেন। তার রচিত উল্লেখযোগ্য কাব্যগ্রন্থসমূহ হল "আর্শীবাদ করি আমার দুঃসময়কে", "আঙ্গুলের জন্য দ্বৈরথ", "হিংস্র নৈশ্য ভোজ", "সব জন্মে শত্রু ছিল যে"। তার সর্বশেষ কাব্যগ্রন্থ "তদন্ত রিপোর্ট"। তিনি "রবীন্দ্রনাথ আরোগ্য" নামে একটি প্রবন্ধ গ্রন্থ রচনা করেছেন। তার রচিত ছড়া গ্রন্থ "হাঁটতে থাকো"। স্টালিন রচিত একমাত্র উপন্যাস "সম্পর্কেরা ভাঙ্গে"। তার কবিতার একটি একক সিডি "আবার একদিন বৃষ্টি হবে", এটি আবৃত্তি করেন প্রদীপ ঘোষ। অনুবাদক জাকারিয়া সিরাজী "সিলেক্টটেড পয়েমস অব রেজাউদ্দিন স্টালিন" নামে একটি গ্রন্থ ইংরেজিতে অনুবাদ করেন। রেজাউদ্দিন স্টালিনের কবিতা ইংরেজি, হিন্দি, উর্দু, উড়িয়া, রুশ, জার্মান, চীনা, জাপানী ও ফরাসী ভাষায় অনূদিত হয়েছে।
মালখানগর হাই স্কুল

মালখানগর হাই স্কুল, মুন্সীগঞ্জ জেলার সিরাজদিখান উপজেলার মালখানগর ইউনিয়নের একটি উচ্চ বিদ্যালয়। এই বিদ্যালয়টি ১৮৮৯ সনে প্রতিষ্ঠা করা হয়েছে। এর আশেপাশের অন্যান্য বিদ্যালয়ের চেয়ে মালখানগর হাই স্কুল মানুষের কাছে অধিক ভালো। এই স্কুলটি "U" আকারের। সম্প্রিতি এর পাশে নতুন একটি ভবন তৈরি করা হয়েছে। ষষ্ঠ শ্রেণি থেকে দশম শ্রেণি পর্যন্ত পড়ার সুবিধা রয়েছে। এই বিদ্যালয়ের একটি সুগঠিত ম্যানেজিং কমিটি রয়েছে। এই বিদ্যালয়ের উন্নয়নে তারা সর্বদাই কাজ করে যাচ্ছে। সম্প্রীতি এই বিদ্যালয়ের একটি ওয়েব পোর্টাল তৈরি করা হয়েছে। যার মাধ্যমে অন্যান্য বিদ্যালয় থেকে এই বিদ্যালয়টি আরও এগিয়ে রয়েছে। এই বিদ্যালয়ে বছরে বিভিন্ন খেলা ও সাংস্কৃতিক অনুষ্ঠান এর আয়োজন করা হয়।
রতুয়া ১ সমষ্টি উন্নয়ন ব্লক

রতুয়া ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমা এর অন্তর্গত একটি ব্লক। ব্লকটির সদর রতুয়া।
রতুয়া দ্রাঘিমাংশ এ অবস্থিত। রতুয়া ১ সমষ্টি উন্নয়ণ ব্লক মোট ২২৫.১৭ বর্গকিলোমিটার এলাকা জুড়ে বিস্তৃত।
রতুয়া ১ ব্লক / পঞ্চায়েত সমিতির গ্রাম পঞ্চায়েত গুলি: মাহানন্দতলা, বিলাইমারী, দেবীপুর, কাহালা, রতুয়া, বাহারাল, ভাডো, সামসি, চাঁদমনি ১, চাঁদমনি ২।
২০১১ সালের জনগণনা অনুসারে, রাতুয়া ১ সমষ্টি উন্নয়ন ব্লকের জনসংখ্যা ২৭৫,৩৮৮। এর মধ্যে ১৪২,১৮৩ জন পুরুষ ও ১৩৩,২০৫ জন মহিলা।
২০১১ সালের জনগণনা অনুসারে রতুয়া ১ ব্লকের ২৭৫,৩৮৮ জনের মধ্যে ১৩৮,১৩৭ জন সাক্ষর। তার মধ্যে ৭৬,২৮০ জন পুরুষ ও ৬১,৮৭৫ জন মহিলা।
কেদারনাথ (চলচ্চিত্র)

কেদারনাথ হলো অভিষেক কাপুর রচিত, পরিচালিত এবং সহ-প্রযোজিত একটি ভারতীয় হিন্দি ভাষার চলচ্চিত্র। এতে প্রধান ভূমিকায় রয়েছেন সুশান্ত সিং রাজপুত এবং সারা আলি খান। এটি সারার অভিষেক চলচ্চিত্র।
এই চলচ্চিত্রের নির্মাণ শুরু হয় ২০১৭ সালের জুন মাসে, এবং প্রধান আলোকচিত্র ধারণ শুরু হয় ২০১৭ সালের সেপ্টেম্বর মাসে।
বিনোদ ঘোষাল

বিনোদ ঘোষাল (জন্ম: ২৮ ফেব্রুয়ারি ১৯৭৬) সাহিত্য অকাদেমি যুব পুরস্কারপ্রাপ্ত বাঙালি সাহিত্যিক।
বিনোদ ঘোষালের জন্ম পশ্চিমবঙ্গের হুগলি জেলার কোন্নগরে নবগ্রাম গ্রাম পঞ্চায়েত অঞ্চলে। পিতার নাম কৃষ্ণ গোপাল ঘোষাল ও মাতা অর্চনা ঘোষাল। পিতা ছিলেন পরম বৈষ্ণব, শ্রীকৃষ্ণ- চৈতন্য অন্তপ্রাণ। বাড়িতে অনুভবী পিতার সাহচর্য তাকে খুব অল্পবয়স হতেই শিল্প-সাহিত্যের প্রতি আকৃষ্ট করে তোলে। ছবি আঁকা, এবং অভিনয় ছিল তার জন্মগত প্রতিভা। দুরারোগ্য ব্যাধিতে পিতা গত হবার পর অল্প বয়েসেই সংসারের হাল ধরতে কর্মজীবনের শুরু। কিন্তু কোনও চাকরিতেই মন বসেনি। বিভিন্ন ধরণের পেশায় যুক্ত ছিলেন বিনোদ। এইসবের পাশাপাশি চলছিল সাহিত্যচর্চ্চা। অর্থরোজগারের জন্য বহু বিচিত্র কাজে জড়িয়ে পড়ার পর সব ছেড়ে দিয়ে অবশেষে তিনি লেখালেখিকেই একমাত্র পেশা হিসেবে গ্রহণ করেছেন।
ছোটগল্প, উপন্যাস, ফিচার, নাটক, চলচ্চিত্র সমালোচনা তার লেখালেখির বিষয়। দেশ পত্রিকাতে বিনোদ ঘোষালের লেখা প্রথম গল্প "একটু জীবনের বর্ণনা" প্রকাশিত হয় ২০০৩ সালে। গল্পটি পাঠকমহলে বিশেষ সাড়া ফেলে। তারপর থেকে তিনি নিয়মিত লেখালেখি শুরু করেন। "মাঝরাস্তায় কয়েকজন" তার রচিত প্রথম উপন্যাস প্রকাশিত হয় ২০১৩ সালে। তার লেখা একাধিক ছোটগল্পের নাট্যরূপ মঞ্চে ও বেতারে উপস্থাপিত হয়েছে। তার উপন্যাসকে কেন্দ্র করে নির্মিত হয়েছে চলচ্চিত্র। একাধিক ভাষায় অনুদিত হয়েছে তার ছোট গল্প। কাজী নজরুল ইসলামের সমগ্র জীবনকে ভিত্তি করে লেখা তার দীর্ঘ উপন্যাস "কে বাজায় বাঁশি" একটি উল্লেখযোগ্য কাজ হিসেবে স্বীকৃতি পেয়েছে।
বিনোদ ঘোষাল ২০১১ সালে তার "ডানাওলা মানুষ" গল্প গ্রন্থের জন্য পেয়েছেন কেন্দ্রীয় সাহিত্য একাডেমি যুব পুরস্কার। ২০১৪ সালে তিনি "নতুন গল্প ২৫" বইটির জন্য পশ্চিমবঙ্গ বাংলা একাডেমির "সোমেন চন্দ স্মৃতি পুরস্কার" পান। এছাড়াও তিনি পূর্বভারত পুরস্কার, মিত্র ও ঘোষ স্মৃতি পুরস্কার, বিজন ভট্টাচার্য স্মৃতি সম্মান, শৈলজানন্দ পুরস্কারে সম্মানীত হয়েছেন। সানডে টাইমস কলকাতার পক্ষ হতে মাননীয় রাজ্যপালের কাছ থেকে 'সেরা সাহিত্যিক ২০২০' সম্মান লাভ করেছেন। দেশের বহু জাতীয় ও আন্তর্জাতিক স্তরের সাহিত্য উৎসবে বাঙালি লেখক প্রতিনিধি হিসেবে অংশ নিয়েছেন। ২০১৬ সালে তিনি মাননীয় ভারতের রাষ্ট্রপতি আমন্ত্রণে রাষ্ট্রপতিভবনে 'রাইটার্স ইন রেসিডেন্স প্রোগ্রামে' যোগদান করেন। অর্জন করেছেন ভারতের সংস্কৃতি মন্ত্রকের ফেলোশিপ।
বানৌজা নিশান

বাংলাদেশ নৌবাহিনী জাহাজ (সংক্ষেপেঃ বানৌজা) নিশান বাংলাদেশ নৌবাহিনীর একটি দুর্জয়-শ্রেণীর লার্জ প্যাট্রোল ক্রাফট। দেশের জলসীমার সার্বভৌমত্ব রক্ষা এবং বাণিজ্যিক জাহাজের নিরাপত্তা বিধানে এই জাহাজটি গুরুত্বপূর্ণ ভূমিকা পালন করবে। যুদ্ধকালীন পরিস্থিতিতে বানৌজা দুর্জয় শত্রু জাহাজ ও সাবমেরিন ধ্বংস করার সক্ষমতা রাখে। শান্তিকালীন সময়েও এর অবদান অনস্বীকার্য। অবৈধ মৎস্য শিকার প্রতিরোধ, জলদস্যুতা দমন, মানবপাচার ও চোরাচালান প্রতিরোধে এটি সক্রিয়ভাবে কাজ করবে। এছাড়াও, সুনীল অর্থনীতি বাস্তবায়নে এই জাহাজের কার্যকর ভূমিকা বাংলাদেশের সমুদ্রসীমায় নিরাপত্তা ও অর্থনৈতিক সমৃদ্ধি নিশ্চিত করবে।
বানৌজা নিশান বাংলাদেশ নৌবাহিনীর একটি গুরুত্বপূর্ণ জাহাজ, যা দুর্জয়-শ্রেণীর লার্জ প্যাট্রোল ক্রাফট এর অন্তর্ভুক্ত। দেশের জলসীমার সার্বভৌমত্ব রক্ষা, বাণিজ্যিক জাহাজের নিরাপত্তা বিধান এবং শান্তিকালীন সময়ে অবৈধ মৎস্য শিকার প্রতিরোধ, জলদস্যুতা দমন, মানবপাচার ও চোরাচালান প্রতিরোধে এটি সক্রিয়ভাবে কাজ করে। যুদ্ধকালীন পরিস্থিতিতে এটি শত্রু জাহাজ ও সাবমেরিন ধ্বংস করার সক্ষমতা রাখে। নিচে এর নির্মাণ ইতিহাস তুলে ধরা হলো:
বানৌজা নিশান বাংলাদেশ নৌবাহিনীর একটি অত্যন্ত গুরুত্বপূর্ণ যুদ্ধজাহাজ, যা দেশের সামুদ্রিক নিরাপত্তা ও সার্বভৌমত্ব রক্ষায় নিরলসভাবে কাজ করে যাচ্ছে। এটি নৌবাহিনীর সক্ষমতা বৃদ্ধিতে এবং জাতীয় স্বার্থ সুরক্ষায় এক অগ্রণী ভূমিকা পালন করে।
কর্মজীবনের উল্লেখযোগ্য দিকসমূহ:
বানৌজা নিশান বাংলাদেশ নৌবাহিনীর একটি অত্যন্ত কার্যকর ও নির্ভরযোগ্য সম্পদ। দেশের সামুদ্রিক নিরাপত্তা নিশ্চিত করা, প্রাকৃতিক দুর্যোগে ত্রাণ ও উদ্ধার কার্যক্রম পরিচালনা করা এবং আন্তর্জাতিক শান্তি ও স্থিতিশীলতা বজায় রাখতে এর অবদান অনস্বীকার্য। এর কর্মজীবন দেশের জন্য গর্বের বিষয় এবং এটি ভবিষ্যতেও তার দায়িত্ব পালনে সক্ষম থাকবে। বানৌজা নিশান শুধু একটি যুদ্ধজাহাজ নয়, এটি দেশের সমুদ্রসীমার অতন্দ্র প্রহরী এবং জাতীয় নিরাপত্তার প্রতীক।
বানৌজা নিশান বাংলাদেশ নৌবাহিনীর একটি গুরুত্বপূর্ণ জাহাজ, যা মূলত ডুবোজাহাজ বিধ্বংসী অভিযানে ব্যবহৃত হয়। এর বিস্তারিত বৈশিষ্ট্য ও যান্ত্রিক কাঠামো নিচে উল্লেখ করা হলো:
বিস্তারিত বৈশিষ্ট্য ও যান্ত্রিক কাঠামো:
রণসজ্জা: বানৌজা নিশান শত্রু মোকাবিলায় নিম্নলিখিত অত্যাধুনিক অস্ত্রশস্ত্রে সজ্জিত:
ইলেকট্রনিক্স এবং সেন্সর: নেভিগেশন, নজরদারি এবং লক্ষ্যবস্তু শনাক্তকরণের জন্য বানৌজা দুর্গম অত্যাধুনিক ইলেকট্রনিক্স সিস্টেমে সজ্জিত:
প্রধান র‍্যাডার:
নেভিগেশন এইড: 
ফলো-আপ র‍্যাডার: 
সোনার সিস্টেম:
হ্যারি কেভ

হেনরি বাটলার হ্যারি কেভ (; জন্ম: ১০ অক্টোবর, ১৯২২ - মৃত্যু: ১৫ সেপ্টেম্বর, ১৯৮৯) ওয়াঙ্গানুই এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। ১৯৪৯ থেকে ১৯৫৮ সময়কালে নিউজিল্যান্ড ক্রিকেট দলের অন্যতম সদস্যসহ অধিনায়কের দায়িত্ব পালন করেছিলেন তিনি। ঘরোয়া প্রথম-শ্রেণীর ক্রিকেটে ওয়েলিংটন ও সেন্ট্রাল ডিস্ট্রিক্টসের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও নিচেরসারিতে ডানহাতে ব্যাটিংয়ে পারদর্শীতা দেখিয়েছেন হ্যারি কেভ।
১৯৪৫-৪৬ মৌসুম থেকে ১৯৪৯-৫০ মৌসুম পর্যন্ত ওয়েলিংটনের পক্ষে প্রথম-শ্রেণীর ক্রিকেটে অংশ নিয়েছেন। এরপর ১৯৫০-৫১ মৌসুমে সেন্ট্রাল ডিস্ট্রিক্টস দল গঠন থেকে শুরু করে ১৯৫৮-৫৯ মৌসুম পর্যন্ত একাধারে অংশ নেন। তন্মধ্যে, ১৯৫৩-৫৪ মৌসুম থেকে অবসর গ্রহণের পূর্ব-পর্যন্ত দলের নেতৃত্বে ছিলেন হ্যারি কেভ। ১৯৫২-৫৩ মৌসুমে সেন্ট্রাল ডিস্ট্রিক্টসের খেলোয়াড় থাকা অবস্থায় ডুনেডিনে ওতাগোর বিপক্ষে নবম উইকেট জুটিতে ইয়ান লেগাটকে সাথে নিয়ে ২৩৯ রান তুলেছিলেন। তন্মধ্যে, ১১৮ রানের ঐ ইনিংসটি পরবর্তীকালে তার প্রথম-শ্রেণীর ক্রিকেটে ব্যক্তিগত সর্বোচ্চ ইনিংসে পরিণত হয়।
১১ জুন, ১৯৪৯ তারিখে ইংল্যান্ডের বিপক্ষে টেস্ট অভিষেক ঘটে হ্যারি কেভের। সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। তন্মধ্যে, ৯ টেস্টে নিউজিল্যান্ড দলের অধিনায়কের দায়িত্বে ছিলেন। ১৯৪৯ ও ১৯৫৮ সালে ইংল্যান্ড সফরে যান। এরপর ১৯৫৫-৫৬ মৌসুমে পাকিস্তান ও ভারত সফর করেন। দলগুলোর বিপক্ষে আট টেস্টের সবকটিতেই তিনি অধিনায়কত্ব করেন।
১৯৫৫-৫৬ মৌসুমে ওয়েস্ট ইন্ডিজের বিপক্ষে অনুষ্ঠিত সিরিজের প্রথম টেস্টে দলের অধিনায়কের দায়িত্ব পালন করেন। দ্বিতীয় টেস্টে খেলার বাইরে অবস্থান করেন। কিন্তু, তৃতীয় ও চতুর্থ টেস্টে জন রিডের অধিনায়কত্বে অংশ নেন। তন্মধ্যে, অকল্যান্ডের চতুর্থ টেস্টে উভয় ইনিংসে চারটি করে মোট আট উইকেট নিয়ে নিউজিল্যান্ড দলকে তাদের ক্রিকেটের ইতিহাসের প্রথম বিজয়ে প্রভূতঃ ভূমিকা পালন করেন। খেলায় তার বোলিং পরিসংখ্যান ছিল ৪০.৪-২৬-৪৩-৮।
১৫ সেপ্টেম্বর, ১৯৮৯ তারিখে ৬৬ বছর বয়সে ওয়াঙ্গানুই এলাকায় হ্যারি কেভের দেহাবসান ঘটে।
ড্যান-এক্সেল জোগান্ডু

ড্যান-এক্সেল জোগান্ডু (জন্ম ৩ জুন ১৯৯৯) একজন ফরাসী ফুটবলার, যিনি একজন সেন্ট্রে-ব্যাক হিসেবে জার্মান ফুটবল ক্লাব বরুসিয়া ডর্টমুন্ড এর হয়ে খেলে থাকেন।
জোগান্ডু, ২০১১ সালে মাত্র ১২ বছর বয়সে জনপ্রিয় ফরাসী ক্লাব প্যারিস সেন্ট জার্মেই-এর সাথে চুক্তিবদ্ধ হওয়ার পূর্বে তার নিজ শহরের ক্লাব ইউএস স্রেটিল-এর হয়ে কিশোর পর্যায়ে খেলার মাধ্যমে তার খেলোয়াড়ী জীবন শুরু করেন। এর পরবর্তীতে তিনি ২০১৬ সালে ক্লাবটির সংরক্ষিত খেলোয়াড়দের দলে আরোপিত হবার আগ পযন্ত তিনি সেখানো যোগ দেবার পরের পাচঁ সিজন পিএসজির নিজেস্ব একাডেমীতে খেলোয়াড় উন্নয়ন প্রক্রিয়ার মধ্যে কাটান, যেখানে তিনি ২০১৬-১৭ এর সিএফএ-এর নয়টি ম্যাচে মাঠে নামেন।
জোগান্ডু, ফ্রান্স অনূর্ধ্ব ১৬, অনূর্ধ্ব ১৭ এবং অনূর্ধ্ব ১৮ পর্যায়ে দলের হয়ে নিজ দেশের প্রতিনিধিত্ব করেছেন এবং বর্তমানে তিনি ফ্রান্স অনূর্ধ্ব ১৯ দলের ক্যাপ্টেন-এর দাইত্ব পালন করছেন।
জোগান্ডুর জন্ম হয় ফ্রান্সে, এবং তিনি আইভোরিয়ান (আইভরী কোস্টের অধিবাসী) বংশধর।
আমিনুল ইসলাম ভুঁইয়া

আমিনুল ইসলাম ভুঁইয়া (জন্ম: ১লা অক্টোবর, ১৯৫৩) হলেন বাংলাদেশের একজন বিশিষ্ট চিন্তাবিদ, লেখক ও অনুবাদক। তিনি প্লেটোর সমগ্র রচনা বাংলা ভাষায় অনুবাদের জন্য বিশেষভাবে খ্যাতিমান। বাংলা ভাষায় অনুবাদে বিশেষ কৃতিত্বের জন্য ২০১৮ খ্রিষ্টাব্দে তিনি বাংলা একাডেমি সাহিত্য পুরস্কার লাভ করেন। কর্মজীবনে তিনি বাংলাদেশ সিভিল সার্ভিসের একজন সদস্য ছিলেন।
১৯৫৩ খ্রিষ্টাব্দের ১লা অক্টোবর নরসিংদী জেলার বদরপুর গ্রামে জন্মগ্রহণ করেন। ১৯৭৪ খ্রিষ্টাব্দে তিনি ঢাকা বিশ্ববিদ্যালয় থেকে ইংরেজিতে এবং ১৯৮৬ খ্রিষ্টাব্দে যুক্তরাষ্ট্রের আমেরিকান ইউনিভার্সিটি থেকে নীতি বিশ্লেষণ-এ স্নাতকোত্তর ডিগ্রি অর্জন করেন। ২০১০ খ্রিষ্টাব্দে তিনি বাংলাদেশ সরকারের সচিব পদ থেকে অবসর লাভ করেন। অতঃপর তিনি এশীয় উন্নয়ন ব্যাংক (ম্যানিলা) বিকল্প নির্বাহী পরিচালক হিসেবে দায়িত্ব পালন করেন।। তাঁর পছন্দের বিষয় বিজ্ঞানের দর্শন ও তুলনামূলক কিংবদন্তি শাস্ত্র।
"* "প্লেটোর রিপাবলিক-এর ভূমিকা" ইংরেজি ভায়া হয়ে অনূদিত (পাঠক সমাবেশ, ২০১৮)
"* "প্লেটোর আইনকানুন" ইংরেজি ভায়া হয়ে অনূদিত (বাংলা একাডেমি; অনুবাদ, ২০১৩)
চিন্তামণি ঘোষ

চিন্তামণি ঘোষ (জন্ম: ১৮৪৪ - মৃত্যু: ১১ আগস্ট ১৯২৮) একজন বাঙালী মুদ্রণ শিল্প বিশেষজ্ঞ ও ব্যবসায়ী।
চিন্তামণি ঘোষের জন্ম হয় হাওড়া জেলার বালি গ্রামে। পিতার কর্মস্থল বারাণসীতে তার শিক্ষা আরম্ভ হয়।
তের বছর বয়সে পিতা মারা যাওয়ার পরে তিনি এলাহাবাদের ইংরেজি সংবাদপত্র "পাইওনিয়র"-এর অফিসে চাকরি গ্রহণ করেন। মুদ্রণ যন্ত্রের কাজ এইসময় বিশেষভাবে তার শিক্ষা ও গবেষণার বিষয় হয়ে ওঠে। কুড়ি বছর বয়সে তিনি সরকারের মেল সার্ভিস বিভাগে অল্পকালের জন্য চাকরি করেন এবং পরে সরকারেরই হাওয়া অফিসে চাকরি নিয়ে হেড ক্লার্ক পদে উন্নীত হন এবং অবসর গ্রহণ করেন ১৮৮৪ খ্রিষ্টাব্দে এলাহাবাদের সৈন্যবিভাগ থেকে তিনি একটি হ্যান্ড প্রেস কিনে "ইন্ডিয়ান প্রেস" নামের মুদ্রণপ্রতিষ্ঠান স্থাপন করেন। ১৯১০ খ্রীষ্টাব্দে উত্তর প্রদেশে তিনিই প্রথম শক্তিচালিত মুদ্রণযন্ত্রের প্রবর্তন করেন। লিথোগ্রাফি পদ্ধতিতে মুদ্রণ তিনিই প্রথম আরম্ভ করেন। ভাষাবিদ, পণ্ডিত দীনেশচন্দ্র সেন রচিত "বঙ্গভাষা ও সাহিত্য", রবীন্দ্রনাথের বহু গ্রন্থ, অবনীন্দ্রনাথ প্রমুখ শিল্পীদের বহুবর্ণ চিত্র এবং কিছুদিনের জন্য রামানন্দ চট্টোপাধ্যায় সম্পাদিত "প্রবাসী" এলাহাবাদে তার ছাপাখানায় মুদ্রিত হত। ১৯১০ খ্রিষ্টাব্দে "সরস্বতী" নামে একটি হিন্দি পত্রিকা প্রতিষ্ঠা করে তিনি হিন্দী সাহিত্যের উন্নয়ন ও প্রচারে বিশেষ সহায়তা করেন।
১৯২৮ খ্রিষ্টাব্দের ১১ আগস্ট এলাহাবাদে চিন্তামণি ঘোষের মৃত্যু হয়।
মোশতাক আহমেদ

মোশতাক আহমেদ (জন্ম: ৩০শে ডিসেম্বর, ১৯৭৫) হলেন একজন বাংলাদেশী বিজ্ঞান কল্পকাহিনী লেখক ও বাংলাদেশ সরকারী কর্ম কমিশন থেকে সুপারিশপ্রাপ্ত পুলিশ কর্মকর্তা। বাংলা ভাষার বিজ্ঞান কল্পকাহিনী বিষয়ে অবদানের স্বীকৃতি স্বরূপ তিনি ২০১৮ সালে বাংলা একাডেমি প্রদত্ত বাংলা একাডেমি সাহিত্য পুরস্কার লাভ করেন।
মোশতাক আহমেদ ১৯৭৫ সালের ৩০শে ডিসেম্বর ফরিদপুর জেলার ভাঙ্গা উপজেলার তুজারপুর ইউনিয়নের সড়ইবাড়ী গ্রামে জন্মগ্রহণ করেন। তার প্রাথমিক শিক্ষা শুরু হয় নিজ গ্রামের প্রাথমিক সরকারী বিদ্যালয়ে। তিনি ১৯৯০ সালে খুলনা জিলা স্কুল হতে মাধ্যমিক পাস করেন। ১৯৯২ সালে তিনি খুলনা বি এল কলেজ থেকে যশোর শিক্ষা বোর্ডে সম্মিলিত মেধা তালিকায় ১৩তম স্থান অধিকার করে উচ্চ মাধ্যমিক পাস করেন। পরবর্তীতে ঢাকা বিশ্ববিদ্যালয়ের ফার্মেসি বিভাগ থেকে প্রথম শ্রেণীসহ স্নাতক এবং স্নাতকোত্তর ডিগ্রি অর্জন করেন এবং ঢাকা বিশ্ববিদ্যালয়ের ইনস্টিটিউট অফ বিজনেস এডমিনেস্ট্রেশন (আইবিএ) থেকে এমবিএ ডিগ্রি অর্জন করেন। ২০০৫-০৬ সালে তিনি ব্রিটিশ সিভনিং স্কলার হিসাবে ইংল্যান্ডের লেস্টার বিশ্ববিদ্যালয় থেকে অপরাধ বিজ্ঞান বিষয়ে স্নাতকোত্তর ডিগ্রি অর্জন করেন।
আহমেদ ঢাকা বিশ্ববিদ্যালয় থেকে স্নাতকোত্তর ডিগ্রি অর্জনের পর কর্মজীবনের শুরুতে বেক্সিমকো ফার্মাসিউটিক্যালসে যোগদান করেন। পরবর্তীতে তিনি বাংলাদেশ সরকারী কর্ম কমিশনের পরীক্ষায় উত্তীর্ণ হয়ে ২০০১ সালে বাংলাদেশ পুলিশের সহকারী পুলিশ সুপার পদে যোগদানের জন্য সুপারিশপ্রাপ্ত হন।